20 Kmpl का माइलेज और 65 से ज्यादा सेफ्टी फीचर, सिटी-सियाज को देगी टक्कर
Hyundai Verna 2023  launch LIVE Updates, हुंडई मोटर इंडिया लिमिटेड (HMIL) आज (मंगलवार, 21 मार्च) भारत में मिड-साइज सेडान सेगमेंट में अपनी अपकमिंग कार वरना को लॉन्च करने वाला है।
हुंडई मोटर इंडिया लिमिटेड ने आज (मंगलवार, 21 मार्च) को भारत में मिड-साइज सेडान सेगमेंट में अपनी नेक्स्ट जेनरेशन वरना लॉन्च की। इसकी शुरुआती कीमत 10.89 लाख रुपए है, जो टॉप एंड वैरिएंट में 17.38 लाख रुपए तक जाती है। इसमें 20 Kmph माइलेज मिलेगा।
कंपनी ने पिछले महीने 25 हजार रुपए टोकन मनी पर बुकिंग लेना शुरू किया था। अभी तक उसे 8,000 से बुकिंग मिल चुकी है। कार की डिलीवरी अप्रैल 2023 के पहले हफ्ते से शुरू होगी। वहीं कंपनी इस कार में साथ 3 साल की अनलिमिटेड किलोमीटर वारंटी भी दे रही है।
4 ट्रिम्स और 9 कलर में लॉन्च
नई वरना को 4 ट्रिम्स और 2 इंजन ऑप्शन के साथ पेश किया गया है। ये कार EX, S, SX, और SX (O) वैरिएंट में आएगी। इसे 7 मोनोटोन कलर ऑप्शन टाइफून सिल्वर, फेयरी रेड, स्टारी नाइट, टाइटन ग्रे, एबिस ब्लैक, एटलस व्हाइट और टेल्यूरियन ब्राउन में खरीदा जे सकेगा। इसके अलावा इसमें एटलस व्हाइट और फेयरी रेड डुअल टोन कलर ऑप्शन भी मिलेंगे।
6-एयरबैग के साथ ADAS जैसे सेफ्टी फीचर
न्यू वरना में 6-एयरबैग और 4 डिस्क ब्रेक जैसे 65 से ज्यादा सेफ्टी फीचर मिलेंगे। फ्रंट में मैकफर्सन स्ट्रट टाइप सस्पेंशन और रियर में एक वर्टिकल शॉक एब्जॉर्बर के साथ टॉर्सियन बीम एक्सल होगा। नई होंडा सिटी की तरह ही वरना भी कुछ वैरिएंट्स में ADAS दे रही है। वरना में फ्रंट कैमरा के साथ फ्रंट और रियर रडार डिटेक्टर मिलेगा जो उसके कॉम्पिटटर नहीं देते।
ADAS ड्राइवर को फॉरवर्ड कोलिशन वार्निंग एंड अवॉइडेंस असिस्ट, स्टॉप एंड गो के साथ स्मार्ट क्रूज कंट्रोल, लेन-कीप वार्निंग और ब्लाइंड स्पॉट वार्निंग असिस्ट, और यहां तक ​​​​कि एक सेफ एग्जिट वॉर्निंग जैसी सुविधा देता है।
ऑल न्यू हुंडई वरना : पावरट्रेन
नई वरना में 1.5-लीटर नेचुरली एस्पिरेटेड पेट्रोल इंजन दिया गया है, जो 115 PS की पॉवर और 144 Nm का टॉर्क जनरेट करता है। इसके साथ 6-स्पीड मैनुअल और 7 स्पीड डुअल टच क्लच ऑटोमेटिक ट्रांसमिशन (IVT) ऑप्शन मिलेगा। ये इंजन एक लीटर पेट्रोल में मैनुअल ट्रांसमिशन के साथ 18.60 KMPL और ऑटोमेटिक ट्रांसमिशन के साथ 19.60 KMPL का माइलेज देगा।
इसके अलावा कार के साथ एक नया 1.5-लीटर टर्बो पेट्रोल इंजन भी दिया गया है, जो 160 PS की पॉवर और 253 Nm का टॉर्क जनरेट करता है। इस इंजन को भी 6-स्पीड मैनुअल और 7-स्पीड IVT गियरबॉक्स के साथ ट्यून किया किया गया है। कार में इको, नॉर्मल और स्पोर्ट जैसे तीन ड्राइविंग मोड्स मिलेंगे। दोनों ही इंजन RDE कंप्लाइंट हैं और E-20 पेट्रोल पर भी चलेंगे।
फीचर्स
